ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

за периода 01.09 ÷ 30.09.2015 г.

През периода 01.09.2015 г. ÷ 30.09.2015 г. експертите на РИОСВ – Монтана са извършили 103 проверки на 96  обекта. Съставен е един акт, издадени са две наказателни постановления в размер на 5 100 лв. Постъпилите суми от наложени санкции са 2570,41 лв.
Най-важните акценти в извършената месечна контролна дейност на риОсв – Монтана: 

· изпълнение на Годишния план за контролната дейност на РИОСВ;

· проверки по писма на МОСВ за спазване на изискванията на наредбата за определяне на реда и размера за заплащане на продуктова такса за продукти, след употреба на които се образуват масово разпространени отпадъци и за наличие и ограничаване употребата и пускането на пазара на продукти, съдържащи опасни химични вещества (маркучи за баня).
 През отчетния период са извършени комплексни проверки в изпълнение на годишния план за контролната дейност на РИОСВ – Монтана с цел установяване съответствието на осъществяваната дейност с нормативните изисквания по опазване на околната среда на следните обекти: МБАЛ „Св. Петка“ гр. Видин;"Ровотел стийл"ООД (площадка за ТДОЧЦМ и ЦР на ИУМПС, ИУЕЕО) в гр. Видин, ЮПЗ; "Денис - 2012"ЕООД (ЦР на ИУМПС), гр. Видин м. „Алимана“; „България флуорит“ ЕООД, гр. София, обект за добив и обогатяване на флуорит в гр. Чипровци; „С Авто“ ЕООД – площадка за ИУМПС в гр. Берковица; МБАЛ – Берковица; „Булфлекс и Ко“ ООД – производство на флекс дискове в гр. Берковица. Докладите от комплексните проверки са публикувани на интернет страницата на инспекцията.

Компонент „Води”

През месец септември експертите от направлението са извършили следното:

- участие в проверки, осъществени от комисията по заповед на кмета на общ. Бойчиновци, на състоянието на реките и речните корита в урбанизираните територии в община Бойчиновци - в шест населени места: с. Охрид, гр. Бойчиновци, с. Мърчево, с. Ерден с. Лехчево и с. Мадан.  

- на „Компас“ ЕООД, с. Комарево, общ. Берковица (обект за производство на месни консерви) е съставен констативен протокол за установяване превишението на индивидуалните емисионни ограничения по показател „БПК5“, заложени в разрешително за заустване на отпадъчни води от производствения обект в р. Костенка, въз основа на резултати в протоколите за изпитване на пробата, взета при осъществяване на контролон мониторинг. Във връзка с установеното превишение на ИЕО се налага текуща санкция.

- на „Ел Би Булгарикум“ ЕАД, гр. Видин (обект за млекопреработка и производство на млечни изделия) е съставен констативен протокол въз основа резултати от изпитване на проба от отпадъчните води на обекта, взета за целите на собствения мониторинг, за установено превишение по показател „БПК5“  на емисионните ограничения, заложени в разрешително за заустване на отпадъчни води. Резултатите показват намаляване на превишението на ИЕО по показател „БПК5“, за които е наложена текуща санкция на дружеството. Във връзка с констатациите със заповед се намалява текущата санкция.
Компонент „Въздух”   
През отчетния период са извършени проверки на следните обекти:

- „Арбо“ ООД, гр. Монтана – производствен цех за бичене на дървени трупи, съгласно изискванията на ЗЧАВ и подзаконовите му нормативни актове. При проверката се констатира, че на работната площадка, част от бивша фирма „Монтлес“ АД се извършва дървообработка - бичене на трупи и летви. Няма организирани и/или неорганизирани източници на емисии. В производствената дейност не се използват бои, лакове и др. източници на ЛОС;

- „Дизайн и стил 2009“ ООД, с. Благово, общ. Монтана – магазин за продажба на промишлени стоки, съгласно изискванията на ЗЧАВ и подзаконовите му нормативни актове. На обекта се продават на едро и дребно бои, лакове и авторепаратурни продукти, включени в приложение № 1 по наредбата за ограничаване на ЛОС. Наличните продукти са от български производители, пакетирани и етикирани съгласно изискванията и отговарят на допустимото съдържание на ЛОС, съгласно приложение № 2 от наредбата;

- Асфалтова база“ към „Каро Трейдинг“ ООД, гр. София в с. Белотинци, общ. Монтана – измерване емисии на вещества, изпускани в атмосферния въздух от инсталация за асфалтобетон. Измерването е извършено от акредитирана лаборатория към ИАОС – София при натовареност на асфалтосмесителя от 80%. Базата е снабдена с пречиствателно съоръжение за пречистване на отпадъчните газове от прах – касетъчни ръкавни филтри;                    

- „Асфалтова база“ към „Пътинженеринг М“ ЕАД, гр. Монтана в с. Владимирово, общ. Монтана - измерване емисии на вещества, изпускани в атмосферния въздух от инсталация за асфалтобетон на Измерването е извършено от акредитирана лаборатория към ИАОС – София при натовареност на адфалтосмесителя от 70%. Базата е снабдена с пречиствателно съоръжение за пречистване на отпадъчните газове от прах – касетъчни ръкавни филтри;     

- СД „Сираков и сие“ с. Бързия , общ. Берковица (производство на мебели ) - измерване нивата на шум с акредитирана РЛ – Монтана, излъчвани в околната среда при работата на производствената база. Обектът се класифицира като разположен в жилищни територии и зони. По време на измерването на шум в 4 измервателни точки по границата на обекта и 1 точка  в мястото на въздействие – жилищна сграда, натовареността на производственото оборудване е 70%; 

- „Пентоп“ ООД, гр. Вършец (дървопреработка, общ. Вършец) - измерване нивата на шум с акредитирана РЛ – Монтана, излъчвани в околната среда при работата на производствената база. Обектът се класифицира, като  разположен в производствено складови територии и зони По време на измерването на шум в 8 измервателни точки по границата на обекта натовареността на производственото оборудване е 100%;

- „Първа инвестиционна банка“ АД, клон Видин, съгласно изискванията на ЗЧАВ и подзаконовите му нормативни актове. При проверката се констатира, че на обекта има климатична инсталация, декларирана от оператора в РИОСВ - Монтана. Същата съдържа хладилен агент  R 22 в количество 3,9 кг, но не е в експлоатация от м. октомври 2013 г. Към момента фреона не е извлечен от системата. Управителя е запознат с разпоредбите на Регламент № ЕО 100582009 г. за пълна забрана за използване на фреона;

- „Вовас“ ЕООД, гр. Видин – магазин „Мой дом“ за продажба на строителни материали и стоки за бита, съгласно изискванията на ЗЧАВ и подзаконовите му нормативни актове. На обекта се продават на едро и дребно бои, лакове и авторепаратурни продукти, включени в приложение № 1 към Наредбата за ограничаване на ЛОС. Наличните продукти са от български производител, пакетирани и етикирани съгласно изискванията и отговарят на допустимото съдържание на ЛОС;

-„Йонимонт“ ЕООД, гр. Монтана ( строителна борса), съгласно изискванията на ЗЧАВ и подзаконовите им нормативни актове.  На обекта се продават на едро и дребно бои, лакове и авторепаратурни продукти, включени в приложение № 1 към Наредбата за ограничаване на ЛОС. Наличните продукти са от български производител, пакетирани и етикирани съгласно изискванията и отговарят на допустимото съдържание на ЛОС;

- „Варвара - 2“ ЕООД, гр. Монтана (строителна борса), съгласно изискванията на ЗЧАВ и подзаконовите им нормативни актове.  На обекта се продават на едро и дребно бои, лакове и авторепаратурни продукти, включени в приложение № 1 по наредбата за ограничаване на ЛОС. Наличните продукти са от български производител, пакетирани и етикирани съгласно изискванията и отговарят на допустимото съдържание на ЛОС;

- „Лукойл България” ЕООД, гр. София – бензиностанция гр. Монтана Б 122, съгласно изискванията  на ЗЧАВ и подзаконовите му нормативни актове. Констатира се, че обекта се експлоатира съгласно изискнаията на приложение № 4 (етап І) от чл. 12, ал.1 към наредба № 16/1999 г. за ограничаване на ЛОС. Бензиноколонката са оборудвани със система за улавяне на бензиновите пари при зареждане на автомобилите (етап ІІ). В обекта се използва климатична инсталация с хладоагент в обем от 5,85 кг. Проверката за херметичност е извършена на 15.03.2015 г. от фирма, притежаваща необходимия сертификат;                               
-  извършена е проверка по сигнал за запрашаване и замърсяване на въздуха от дейността на кариера за добив на инертни материали, разположена в землището на с. Долна Вереница, общ. Монтана, стопанисвана от „Макстрой” ЕООД, гр. Монтана. Проверката е извършена в присъствие на сигналоподателя. Установено е, че по пътя свързващ кариерата с РП Е79 при движение на товарни автомоибли, извозващи суровия материал от кариерата се формира прах, тъй като не е оросен участъка от черния път.  На кариерата се извършват товарни дейност , при което се формира минимално локално запрашаване. По информация на представителите на фирмите – „Макстрой” ЕООД и „Трейс” ЕООД, въз основа на сключен договор се осъществява добив и изкупуване на суровия материал от кариерата.  Представителите на фирмите са уведомили проверяващите, че не е извършвано оросяване на черния път предвид валежите, паднали през предходните дни.           

„Управление на отпадъците и опазване на почвите”

През отчетния период са извършени проверки на:

- община  Чупрене, във връзка с изискванията на ЗУО и чистотата на населените места. Проверени са терени в селата Горни Лом, Долни Лом, Чупрене, Протопопинци, Търговище и Средогрив. При проверката не са консатирани замърсявания със смесени, битови отпадъци на терени в населените места; 
- общинско сметище за битови отпадъци на община Чупрене – констатирано е, че отпадъците са депонирани в границите на имота. Има видими следи от машинна обработка на същото. Извършено е подравняване, уплътняване и булдозиране. Във връзка с въвеждане в експлоатация на регионално депо в гр. Видин е издадена заповед на директора на РИОСВ – Монтана за преустановяване на експлоатацията на общинското сметище – Чупрене;  

- общинско депо за битови отпадъци на община  Грамада  - при проверката е извършен оглед на депото в м „Барата/ Кисиня”. Депото е с преустановена експлоатация от 2009 г. и се е самозатревило. Не са констатирани новодепонирани отпадъци на територията му. Има изготвен работен проект и издадено разрешително за строеж; 

-  в община Вършец е извършена проверка на терени в селата – Стояново, Долно Озирово, Горно Озирово, Горна Бяла речка, Долна Бяла речка, Спанчевци и гр. Вършец по отношение осигуряване чистотата на населените места и предотвратяване изхвърлянето на отпадъци на неразреишени за това места, съгласно изискванията на ЗУО. Не са консатирани замърсявания със смесени, битови, растителни и строителни отпадъци в населените места; 
През месец септември са извършени пробовземания на почвени проби по утвърдена програма за почвен мониторинг на ИАОС от следните пунктове:  с. Д-р Йосифово, общ. Монтана; с. Винище, общ. Монтана; с. Орешец, общ. Димово; с. Ошане, общ. Белоградчик; гр. Чипровци; с. Майор Узуново, общ. Видин; с. Септемврийци, общ, Димово; с. Бойница, общ. Бойница; с. Еловица, общ. Г. Дамяново; „Клисурски манастир“, общ. Берковица.
През  отчетния период са извършени проверки по писмо на МОСВ за спазване на изискванията на наредбата за определяне на реда и размера за заплащане на продуктова такса за продукти, след употреба на които се образуват масово разпространени отпадъци   на следните обекти: „Торбилан ЛС 2014“ ЕООД, гр. Монтана; „Крид“ ЕООД, гр. София; „Мони и Коко“ ООД, гр. Монтана; „Катрин Атанасова“ ЕООД, гр. Монтана;  „Синти“ ЕООД, гр. Монтана; „Елипс - 21“ ООД, гр. Монтана; „Алмолпия“ ЕООД, с. Д. Белотинци, общ. Монтана; „Областен кооперативен съюз“ гр. Монтана; ЕТ „Омега – Л. Василева“, гр. Видин; „Костов – синове“ ООД, гр. Видин; „Тигал“ ЕООД, гр. Видин; „Йонимонт“ ООД, гр. Монтана – строителна борса. При проверките на  „Катрин Атанасова“ ЕООД, гр. Монтана и на ЕТ „Омега – Л. Василева“, гр. Видин са дадени предписания за заплащане на дължимите продуктови такси и представяне на копие от платежния документ в РИОСВ – Монтана. Предписанията са изпълнени.
- Депо с контейнери „Б – Б куб“, с негодни за употреба ПРЗ в кметство с. Долни Лом, общ. Чупрене и в гр. Грамада са проверени депата с „Б – Б“ кубове за ПРЗ с изтекъл срок на годност. При проверката на двете площадки са разположени по шест броя контейнери, които  са в добро състояние, със здрава хидроизолация, ненарушена цялост, без течове и с неустановена разнасяща се неприятна миризма;

- проверка на терен, в землището на общ. Видин – вдясно на път Е 79, в посока с. Срацимир – с. Жеглица, по изпълнение на предписание, за почистване от нерегламентирано депониране на смесени битови и строителни отпадъци, дадено в протокол от предходна проверка. При проверката е констатирано, че теренът е почистен и предписанието е изпълнено;

- проверка на депо за строителни отпадъци в ЮПЗ на гр. Видин  по изпълнение на предписание за почистване от нерегламентирано депонирани  смесени битови и строителни отпадъци, дадено в протокол от проверка във връзка с постъпил сигнал. При проверката установено, че теренът е почистен и предписанието е изпълнено;

- проверка на терен по пътя за с. Рупци, общ. Видин – последващ контрол, във връзка с постъпил сигнал за замърсяване на терена със смесени битови отпадъци. Сигналът е препратен по компетентност на общ. Видин. При проверката се констатира, че са предприети мерки и теренът е почистен;

- проверка на терен в землището на общ. Грамада по изпълнение на предписание за почистване от нерегламентирано депонирани смесени битови и строителни отпадъци – установено е, че предписанието  е изпълнено;

- проверка на терен в района на моста при с. Срацимирово и кариера за инертни материали в с. Тошевци, общ. Грамада във връзка с подаден сигнал за нерегламентирано депониране на строителни материали и добив на инертни материали. Установено е, че на проверения терен в с. Тошевци няма налична техника за добив на инертни материали, както и следи от машини и МПС. Няма работен персонал и не се извършват добивни дейности. При проверката на терена около моста в с. Срацимирово е констатирано, че във връзка с възникнала авария на моста и за нейното отстраняване е образуван временен път, подсипан с изрезки от асфалт. На проверения терен не са констатирани нерегламентирано изхвърлени купчини и разпилени строителни отпадъци.  

Биоразнообразие и защитени територии

През месец септември са обработени 103 броя горскостопански програми.

Извършени са проверки на следните защитени територии:

-  ПЗ (природна забележителност) „Водопад на р. Стакевска“, с. Стакевци, общ. Белоградчик, съгласно изискванията на ЗЗТ. При проверката е констатирано, че водопадът е с намалял пад, поради маловодие. Границите на ПЗ са маркирани с обозначителни табели. На територията се наблюдават паднали дървета и вършини, вследствие на зимните бури и обледявания. За почистването РИОСВ – Монтана е издало съгласувателно писмо до общ. Белоградчик за извършване на санитарни дейности; 

- ПЗ „Остров Кутово“, землище с. Кутово – констатирано е , че по ЛУП не са водени и планирани сечи през 2015 г.  За ползването в границите на защитената местност са спазени законовите разпоредби. В пясъчната коса са наблюдавани различни по вид и брой водоплаващи птици;

-  ПЗ „Острови Близнаци“, землище на с. Цар Симеоново, общ. Видин. При теренната проверка на островите се констатира, че не са планирани и водени сечи през 2015 г. Наблюдавани са различни по вид и брой водоплаващи птици;

- ПЗ „Хайдушки водопади“ – констатирано е, че падът на водата е по-малък в сравнение с периода от миналите години. В границите на ПЗ има заслон и пейки към обособената туристическа пътека. Съществува маркировка, указателни табели и информационно табло. При проверката дейности и нарушения не са констатирани по заповедта за обявяване; 

- ПЗ „Пещера Магура“, съгласно изискванията на ЗЗТ и състоянието на пещерата, във връзка с електрификацията по проект финансиран от МОСВ и по програма ФАР. Пещерата е публично държавна собственост и с решение на МС предадена безвъзмездно за управление на общ. Белоградчик. При проверката е установено, че осветлението е в сравнително добро състояние. Обезопасителния парапет е подсилен в стръмните участъци с допълнителни подпори. В три участъка са извършени археологически проучвания и е поставена информационна табела за изпълнителите и финансовата обезпеченост с основен изпълнител НАИМ при БАН и фондация Америка за България.

През отчетния период са проверени вековни дървета в:  с. Рабиша, общ. Белоградчик  - 2 броя зимен дъб; вековно дърво – летен дъб, с. Дъбравка, общ. Белоградчик; вековно дърво в гр. Вършец – секвоя; вековно дърво – черен бор в гр. Белоградчик, м. „Калето"; 7 броя защитени вековни дървета – черни тополи в  землището на с. Динково, общ. Ружинци. Не са констатирани нарушения по ЗБР.

Извършени са проверки по изпълнени на условия в следните решения:

- Решение № МО–ОС-3/2013 г. на ИП „Изграждане на сграда за бутилиране на изворна вода“ с. Крачимир, общ. Белоградчик с възложител „Планет Уотърс“ ЕООД, гр. Белоградчик. При проверката се констатира, че на терена все още няма изградена сграда за бутилиране на изворна вода. Питейната вода ще се черпи от съществуващ естествен извор. За качеството на водата е представен протокол с анализ от изпитване;

- Решение МО – ОС на ИП „Изграждане на овцеферма – 250 броя овце“ в землище на с. Долно Озирово, общ. Вършец. При проверката се констатира, че е издаден Акт № 15 с право на ползване, като обекта е изграден и ИП реализирано. В процес на довършване са допълнителни дейности – поставяне на плочки и гипсокартон.

Извършени са проверки на следните защитени зони:

- ЗЗ „Остров Кутово“, землище с. Кутово, по директивата за опазване на природните местообитания и дивата флора и фауна, съгласно изискванията на ЗБР. ЗЗ обхваща площ от 1 183,348 дка. При теренната проверка не се констатира въвеждането на неместни видове в границата на ЗЗ, както и нарушения в заповедта за обявяването;

- ЗЗ „Остров Голя“, землище с. Кутово, по директивата за опазване на дивите птици, съгласно изискванията на ЗБР. ЗЗ обхваща площ от 1 183,348 дка. При теренната проверка не се констатира строителна дейност, сечи, добив на подземни богатства, унищожаване на островни образувания, както и нарушения в заповедта за обявяването й;

Извършена е проверки на ТП ДГС гр. Берковица по прилагане разпоредбите на ЗЛР. При проверката се констатира, че ТП има разработен раздел „Лечебни растения“ към ЛУП, както и тарифа за таксите, който се заплащат за ползването им. За годината са постъпили 6 броя заявления и са издадени 6 броя позволителни. През 2015 г. от ТП ДГС – Берковица не са извършвани проверки по ЗЛР;

Проверена е волиера за лешояди в землището на с. Д. Озирово, общ. Вършец, съгласно изискванията на ЗБР. Обектът е изграден по проект „Възстановяване на едрите лешоядни видове птици в България“. В непосредствена близост е изградена площадка за подхранване на белоглави лешояди. Проектът е финализиран през м. юни 2015 г., като са отгледани и пуснати на свобода 43 броя птици. При проверката е констатирано, че в момента се отглеждат 30 бр. млади птици;

През месец септември са извършени проверки на шест БЗП в с. Арчар, общ. Димово. На отговорника на един от пунктовете е съставен АУАН за нарушение на чл. 31, ал. 2, т. 4 от ЗЛР - изкупените количества билки не са нанесени в отчетната книга.
Превантивна дейност

През месец август от експертите на направлението са изготвени 61 броя писма за ИП/ПП, неподлежащи на процедура по реда на глава шеста от ЗООС. На 5 броя възложители е указано, че ИП подлежи на преценяване на необходимостта от извършване на ОВОС, на 1 брой възложител е указано, че подлежи на задължителен ОВОС. Издадени са 5 броя решения за преценяване необходимостта от извършване на ОВОС.

- проверка на условия в издадено Решение № МО-32 ПР/2009 г. по ИП „Интегриран воден проект на гр. Грамада, общ. Грамада – ПСОВ, доизграждане на канализационна мрежа и реконструкция и доизграждане на водопровод“, в регулацията та гр. Грамада и землище – гр. Грамада, имот № 058001. При проверката, по предоставената информация от общ. Грамада се констатира, че за ИП и съгласуван инвестиционен проект от 26.02.2009 г. Издадени са 2 бр. разрешения за строеж на подобектите от 2009 г. и заповед за изработване на ПУП за ППЗЗ за строеж на ПСОВ. Общината е кандидатствала за финансиране по ОПОС 2007 – 2013 г., но не е удобрена. Разрешенията за строеж са изгубили правното си действие към настоящия момент. Съгласно разпоредбите на ЗООС издаденото решение за преценка необходимостта от ОВОС не е в сила, тъй като в пет годишния срок от издаването му не е започнало осъществяване на ИП; 

- проверка на условия в издадено Решение № МО-77 ПР/2009 г. по ИП „Изграждане на крайпътен обект с обслужващи функции“, имот № 275007, местността „Върголия“, землище гр. Грамада, общ. Грамада.  При проверката, по предоставената информация от общ. Грамада се констатира, че за ИП общинския съвет е одобрил проекта за ПУП. Към момента няма издадена виза за проектиране, изготвен проект и разрешение за строеж. Съгласно разпоредбите на ЗООС издаденото решение за преценка необходимостта от ОВОС не е в сила, тъй като в пет годишния срок от издаването му не е започнало осъществяване на ИП; 

- проверка на условия в издадено Решение № МО-47 ПР/2009 г. по ИП „Първично залесяване на 81,2 ха непродуктивни земеделски земи“ в землището на общ. Бойница.  При проверката, по предоставената информация от общ. Бойница се констатира, че за ИП е проведена обществена поръчка с избор на изпълнител през 2011 г. и е подписан договор, който впоследствие е прекратен, поради несъответствие в технологичните планове. Договорът не е изпълнен. Съгласно протокол за състоянието на обекта от 08.06.2015 г. изпълнението на дейностите е 0%.  Съгласно разпоредбите на ЗООС издаденото решение за преценка необходимостта от ОВОС не е в сила, тъй като в пет годишния срок от издаването му не е започнало осъществяване на ИП; 

- проверка на условия в издадено Решение № МО-35 ПР/2009 г. по ИП  „Съоръжение за третиране на твърди битови и комунални органични отпадъци, зелена биомаса, отпадна биомаса, каучукови изделия и стари автомобилни гуми в гранулиран органичен клинкер със зеолитна матрица“ в имот № 173008 в местността „Дери магаре“, землище гр. Кула.  При проверката, по предоставената информация от общ. Кула се констатира, че за ИП не са предприети никакви дейности. Съгласно разпоредбите на ЗООС издаденото решение за преценка необходимостта от ОВОС не е в сила, тъй като в пет годишния срок от издаването му не е започнало осъществяване на ИП; 

- проверка на  ЦДГ „Щастливо детство“, гр. Монтана и кметство с.Благово, общ. Монтана по изпълнение на проекти от кампанията „Чиста околна среда 2015г.”, финансирани от ПУДООС. При проверките е констатирано, че проектите са реализирани и средствата са изразходени по предназначение. 

Химикали

През месец септември са извършени проверки на: 

     -  завод „Миджур“ с. Горни Лом (производство на взривни материали за граждански цели) към „Видекс“ АД, гр. София, обект с издадено разрешение по чл. 104 от ЗООС,  от междуведомствена комисия по заповед на министъра на околната среда и водите. В протокола от проверката на изп. директор на „Видекс“ АД, гр. София са дадени три предписания – да се актуализира аварийния план на завод „Миджур“, да се отстранят излишните приложения към него, както и да се преместят наличните капсул детонатори от склад за средства за взривяване  в склад № 5;

   През отчетния период са извършени проверки по писмо на МОСВ за наличие и ограничаване употребата и пускането на пазара на продукти, съдържащи опасни хим. вещества (маркучи за баня) на следните обекти: „Вовас“ ЕООД, гр. Видин; „Компас Север“ ЕООД, гр. Видин – строителна борса „Север”; „В и В Комерс“ ЕООД, гр. Видин – строителен хипермаркет; „ЮБМ груп“ ООД, гр. Видин –  магазин за строителни и отоплителни материали; „Апалмаран“ ООД, гр. Берковица –  магазин за строителни и отоплителни материали; „Ивас“ ООД, гр. Берковица –  борса за строителни материали;  „Ивенико 2011“ ООД, гр. Вършец –  магазин за строителни материали; „Краси и синове“ ООД, гр. Вършец –  магазин за строителни материали; „Водотехника 2007“ ООД, гр. Монтана –  магазин за строителни материали; „Варвара - 2“ ЕООД, гр. Монтана –  борса за строителни материали; „Мар Маг ИТИ“ ООД, гр. София –  магазин за строителни материали в гр. Монтана; „Ахат“ ЕООД, гр. Монтана –  магазин за строителни материали; „Йонимонт“ ЕООД, гр. Монтана –  строителна борса. При проверките нарушения не са констатирани и не са засечени продукти, цитирани в писмото на МОСВ, с посочените описания и бар кодове.
-  Склад за взривни материали за граждански цели към „Гипс“ АД, с. Кошава (добив на гипс и производство на гипсови смеси)  от междуведомствена комисия.  Проверени са задълженията на оператора, представени са ИЛБ за използваните при дейността взривни вещества. Всички химични вещества и смеси се съхраняват в съответствие с Наредбата за съхранение на опасни  химични вещества и смеси. Не са констатирани нарушения и не са дадени предписания.

